**Csongrád Város Polgármesterétől** **M**

**Száma**: Pü/21-3/2020

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2020. július 27-ei rendkívüli ülésére**

**Tárgy:** A Csongrádi Információs Központ Csemegi Károly Könyvtár és Tari László Múzeum alapító okiratának módosítása

**Tisztelt Képviselő-testület!**

A Csongrádi Információs Központ Csemegi Károly Könyvtár és Tari László Múzeum pályázatot nyújt be a megelőző állományvédelem modellértékű jó gyakorlatainak kialakítására, raktári egységek állományvédelmi fejlesztésére az Emberi Erőforrások Minisztériumához, a Járásszékhely múzeumok szakmai támogatása című felhívására.

A pályázaton elnyerhető támogatást a Csongrád, 2122/61. hrsz. alatti, természetben a Csongrád, Attila u. 73. sz. alatt kialakításra kerülő múzeumi gyűjteményi és tanulmányi raktár fejlesztésére (eszközbeszerzés) fordítanák, így szükséges az épületrészt az alapító okiratban telephelyként feltüntetni.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete *„A Csongrádi Információs Központ Csemegi Károly Könyvtár és Tari László Múzeum alapító okiratainak módosítása”* című előterjesztést megtárgyalta, és az alábbi döntést hozta:

1. A Képviselő-testület a Csongrádi Információs Központ Csemegi Károly Könyvtár és Tari László Múzeum 09-1283-12/2018. okiratszámú, a 41/2018.(II.22.) határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

A Csongrádi Információs Központ Csemegi Károly Könyvtár és Tari László Múzeum Alapító Okirata 1.2.2. pontjába foglalt táblázat helyébe a következő táblázat lép:

|  |  |  |
| --- | --- | --- |
|  | **telephely megnevezése** | **telephely címe** |
| 1 | Bokrosi Fiókkönyvtár | 6648 Csongrád, Árpád-vezér utca 2. |
| 2 | Tari László Múzeum | 6640 Csongrád, Iskola utca 2. |
| 3 | Belvárosi Múzeumház | 6640 Csongrád, Gyökér utca 1. |
| 4. | Régészeti raktár | 6640 Csongrád, Gyöngyvirág utca 7/A. |
| 5. | Múzeumi gyűjteményi és tanulmányi raktár | 6640 Csongrád, Attila u. 73. |
| 6. | Kiállítóhely | 6640 Csongrád, Jókai Mór utca 14. |

1. A Képviselő-testület felhatalmazza a polgármestert, hogy az önkormányzati rendeletet a módosító okiratokat és az egységes szerkezetbe foglalt alapító okiratokat írja alá.

Határidő: azonnal

Felelős: Bedő Tamás polgármester

1. A Képviselő–testület utasítja a jegyzőt, hogy a költségvetési szervek módosító és egységes szerkezetbe foglalt alapító okiratait küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Megyei Igazgatósága részére.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda
3. Magyar Államkincstár Csongrád-Csanád Megyei Igazgatósága
4. a költségvetési intézmény

Csongrád, 2020. 07. 21.

Bedő Tamás

polgármester